Anno ab Incarnatione millesimo ducentesimo septuagesimo quarto, Dominus Petrus de Anisiaco, jam senex et debilis corpore, thesaurarius majoris ecclesie unanimiter eligitur, ex genere mediocri, sed scientia famosus et moribus plenus, regnante super Francos Philippo III, Rome nullo imperante, vivente Summo pontifice Johanne XXI, a quo predictus dominus Petrus de Anisiaco confirmatur, consecratur, ac honore pallii decoratur. Eodem anno idem Petrus in regressu curie moritur, nec Senonis receptus est, imo in majori ecclesia Autissiodorensi, in qua canonicus fuerat, sepelitur.